## Принцип рада бојлера:

### Струја из мреже улази на сигурносни термостат, са њега иде на радни термостат, а са радног термостата на грејач. На грејач је повезана индикаторска сијалица. Вода из водовода у бојлер улази преко неповратног вентила, одатле иде преко сигурносног вентила у казан. Цев за хладну воду је ниже постављена од цеви за топлу, јер и топла вода је лакша па се пење горе. Са врха казана цев за топлу воду скупља воду до славине са вентилом топле воде.

## Коришћење бојлера:

### Помоћу дугмета на радном термостату врши се регулација рада бојлера. Окретањем дугмета на овом термопрекидачу одређујемо температуру укључења-искључења грејача.

## Принцип поправке бојлера:

Уколико се радни термостат поквари, ту је сигурносни термостат који ће у том случају извршити искључење грејача. Постоје сигурносни термостати који раде као топљиви осигурачи и када искључе не могу се поново укључити. Постоје и они који се могу поново ставити у радно стање. Када сигурносни термостат искључи, то је обично знак да још нешто није у реду са бојлером. Уколико и радни и сигурносни термостати закажу бојлер има сигурносни вентил који ће испустити пару на отвор и смањити притисак у казану и тако спречити да пара цевима оде код комшије…. Анода са слике има задатак да продужи век грејача. Цев за капиларе служи да се у њу уметну врхови радног и сигурносног термостата и да они примају информацију о температури воде. Индикаторска сијалица на бојлеру показује да је грејач укључен.